lv lv lt sl ro lv en lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv fi lv lv lv lv lv lv lt lt lv lv lv lv lv lv lv lv lv en lv en en en en en en en es en it en en en en en en en en lv lv lv lv
Kā atbalstīt skolēnus, kuri ir adoptēti vai dzīvo ārpusģimenes aprūpē? 3. daļa - VEIKSMES STĀSTS KATRAM BĒRNAM
Skota Vilisa raksta 3. daļa.
Skots Viliss, divu bērnu adoptētājs, svešvalodas skolotājs, kurš uzņēmies atbildību arī par adoptēto un ārpusģimenes aprūpes bērnu labklājību un atbalstu skolā, dalās ar ieteikumiem, kā uzlabot bērnu pieredzi skolā. Viņa raksts bija ļoti garš, tāpēc sadalām to trīs daļās.
5. Mācību vielu shēmas izstrāde, ņemot vērā traumas ietekmi uz bērna
lūgt bērnam veidot savas dzīves „laika līniju” vēstures stundā mācību gada sākumā jaunajā skolā varētu šķist lieliska ideja, bet bērnam, kurš ir adoptēts vai dzīvo ārpusģimenes aprūpē, tas varētu sagādāt lielas grūtības;
lūgt bērniem pastāstīt par sevi un savu ģimeni vai uzzīmēt savu ciltskoku svešvalodas stundā varētu būt problemātiski tiem, kuri nevēlas dalīties savas ģimenes vēsturē, vai kuriem varbūt nav agrīnu bērnības fotogrāfiju;
sociālajās zinībās bieži diskutē par tēmām, kuras varētu būt satraucošas bērnam, kurš ir pieredzējis alkohola vai narkotiku atkarības ģimenē, seksuālu vardarbību vai kuram vienkārši ir grūti apspriest tēmas, kuras ir saistītas ar laimīgas ģimenes dzīvi;
dabas zinību mācību vielā ir ļoti daudz tēmu, kuras neizraisītu problēmas, taču jādomā par tādām tēmām kā ģenētika, kurā bieži runā par, piemēram, matu un acu krāsu vai narkotiku un alkohola ietekmi uz zīdaiņiem, kas dažiem bērniem varētu būt ļoti satraucoši.
Pēc tam mēs izstrādājām vadlīnijas skolotājiem, kā pārfrāzēt vai pārveidot mācību vielu, ja nepieciešams. Mēs arī piedāvājām alternatīvus uzdevumus, lai mācītu to pašu vielu, ko visa klase mācās, bet ņemot vērā dažādas ģimenes situācijas. Piemēram, uzdevumiem, kuros jāstāsta par ģimeni, mēs pielikām frāzi: „tev pazīstamu ģimeni vai kādu slavenu ģimeni”. Tādējādi bērni, kuriem nav tik labs ģimenes modelis, var pildīt to pašu uzdevumu, ko visi pārējie.
Izmantojot mācību programmu shēmu, mēs arī sagatavojām vēstules ģimenēm ar adoptētiem vai audžubērniem, aprakstot plānoto mācību vielu un aptuveno laiku, kad to mācītu. Šādā veidā vecākiem bija iespēja sagatavot savus bērnus grūtajām tēmām, kā arī apziņot skolotājus par iespējamām problēmām, atgādinot par bērna dzīves vēsturi. Tas palīdzēja gan skolotājiem, gan vecākiem būt modriem, lai viņi pamanītu kādas izmaiņas bērna garastāvoklī vai uzvedībā gan skolā, gan mājās, kuras būtu saistītas ar mācību vielu. Bieži vien adoptēti vai ārpusģimenes aprūpes bērni izvairās izrādīt savas jūtas stundās, taču šīs emocijas, iespējams, izspēlē mājās, kur vecākiem ar tām ir jātiek galā.
Šāds sistemātisks darbs atviegloja uz skolotājiem esošo spiedienu paziņot vecākiem par katru atsevišķo mācību tēmu, kura varētu izraisīt grūtības. Blakusefekts bija tas, ka skolotāji daudz vairāk apzināja vajadzību būt uzmanīgiem savu vārdu izvēlē, jo diskusijās, veidojot mācību vielu shēmu, viņi pārdomāja tēmas no cita skatupunkta, ņemot vērā jaunās zināšanas par adoptēto un ārpusģimenes aprūpēto bērnu iespējamām grūtībām.
6. Palīdzēt bērniem atrast savu „nišu” un gūt panākumus
Adoptētiem un ārpusģimenes aprūpes bērniem būs grūti koncentrēties tavās stundās, ja viņiem jau ir smaga pieredze skolā, un viņi nejūtas droši. Šādiem bērniem fakts, ka nepastāv fiziskās briesmas, nenozīmē, ka skolas vide viņiem liekas droša. Tur ir liela cilvēku plūsma, troksnis, daudz izmaiņu un tiek pieprasītas daudz starppersonu prasmes, kuras viņiem varbūt trūkst. Vēl, ja viņiem ir sensorās uztveres un apstrādes traucējumi, atrasties skolas vidē varētu būt ļoti nogurdinoši, jo viņiem ļoti jāpiepūlas daudz ko uztvert un apstrādāt, kas citiem bērniem nesagādātu grūtības.
Ir svarīgi piedāvāt bērniem laiku atbrīvoties. Daudziem bērniem tas varētu būt laiks ārā spēļu laukumā. Taču bērnam, kuram ir grūti regulēt savas emocijas, it sevišķi brīvos brīžos, kā, piemēram, starpbrīdī, būs nepieciešama cita nodarbe vai vieta, kur viņš varētu droši darboties uzticama pieauguša klātbūtnē.
Adoptētiem un ārpusģimenes aprūpes bērniem bieži ir gan mācīšanās, gan sociālās grūtības. Tāpēc es meklēju visādus veidus, lai viņi kļūtu veiksmīgi vai gūtu panākumus bez pārlieku lielām pūlēm (angl. easy wins). Piemēram, mēs vedam adoptētos un ārpusģimenes aprūpes bērnus uz peldēšanas stundām vienu gadu ātrāk nekā viņu vienaudžus. Šādā veidā tad, kad pārējie bērni sāks mācīties peldēt, tie, kuri jau gadu ir mācījušies, ir labāki peldētāji un var demonstrēt noteiktas prasmes un palīdzēt klasesbiedriem. Parasti viņiem ļoti reti ir tāda pieredze. Vasaras brīvdienu pēdējā nedēļā mēs viņus uzaicinām uz sporta nodarbībām, lai septembra sākumā viņiem ir jau priekšrocība pār vienaudžiem, un viņi mazāk uztraucas par iespēju netikt līdzi sporta stundās.
Nav vienas perfektas metodes, kura uzlabotu adoptēto un ārpusģimenes aprūpes bērnu pieredzi skolā. Katram ir unikāla pieredze savā izcelsmes ģimenē, un nav divu vienādu ģimeņu. Tāpēc nevar veidot „viens izmērs der visiem” plānu, kurš novērstu visas viņu grūtības. Tomēr, neiztērējot ļoti daudz laika vai naudas, mēs varam pielāgot dažus elementus skolas dzīvē, lai spēcīgi ietekmētu bērnu ikdienas pieredzi un sniegtu lielāku iespēju, ka viņi gūs labus panākumus mācībās. Pat tad, ja jūs izvēlaties veikt tikai vienu vai divus no pieminētajiem ieteikumiem, tas tomēr var būtiski uzlabot šo bērnu pieredzi skolā un tāpēc ir vērts to apsvērt. Vēl pie tam, visi bērniem tavā klasē, it sevišķi tie, kuriem ir nepieciešams papildu atbalsts mācībās vai citās jomās, būs ieguvēji no šīm pārmaiņām, kaut sākumā varētu šķist, ka fokuss uz adoptētiem un ārpusģimenes aprūpes bērniem ir ļoti šaurs sākumpunkts.
Iezīmējiet tekstu un spiediet Ctrl+Enter, lai nosūtītu labojamo teksta fragmentu redaktoram!
Emociju plakāti lejupielādei latviešu un ukraiņu valodās
Ja ikdienā ir kontakts ar cilvēkiem, kuri runā ukraiņu valodu, varētu noderēt šie materiāli.
Muzikālas aktivitātes garastāvokļa mērītāja izzināšanai
Mūzika ir lielisks veids, kā atspoguļot un ietekmēt noskaņojumu.
Trīs emociju saprašanas un regulēšanas rīki
Jo labāka ir mūsu spēja izprast un regulēt mūsu emocijas, jo vieglāk būs bērniem un pusaudžiem, ar kuriem dzīvojam vai strādājam, darīt to……
Drīzumā izsūtīsim rakstus. Piesakies listei!
Šī ir jauna, augoša vietne, kuras mērķis ir atbalstīt un iedrošināt pedagogus Latvijas izglītības iestādēs. Mēs plānojam dalīties ar informāciju, resursiem, pieredzi un iedvesmojošiem stāstiem. Ja vēlaties piedalīties šajā projektā kā līdzautors, redaktors vai tulks, lūdzu aizpildīt anketu. Varbūt tieši Jūsu 300 vārdu stāsts par to, kā izveidojāt attiecības ar ievainotu bērnu, iedvesmos citu skolotāju un mainīs vēl viena bērna dzīvi.
© 2022 VEIKSMES STĀSTS KATRAM BĒRNAM. All rights reserved
Mēs izmantojam sīkdatnes, lai nodrošinātu labāku mājaslapas lietošanas pieredzi. Spiedied "Privacy Preferences", lai uzzinātu vairāk.
When you visit any website, it may store or retrieve information through your browser, usually in the form of cookies. Since we respect your right to privacy, you can choose not to permit data collection from certain types of services. However, not allowing these services may impact your experience.
You read and agreed to our Privacy Policy.
For performance and security reasons, we use Cloudflare and MaxCDN as our CDN networks.
We use the YouTube service to enable video content streaming on this site.
We use the Vimeo service to enable video content streaming on this site.
We use the SoundCloud service to enable audio streaming on this site.
We use the Spotify service to enable audio streaming on this site.
On our site you can include or exclude contents based on each user's consent. Consent Logic
Šis teksts tiks nosūtīts mūsu redaktoriem.